Ρεθυμνιακός Α.Ο.

Ο Ρεθυμνιακός Αθλητικός Όμιλος είναι ελληνικό ποδοσφαιρικό σωματείο το οποίο εδρεύει στο Ρέθυμνο και ιδρύθηκε το 1961. Στο λογότυπο του απεικονίζεται ένα δελφίνι, ενώ τα χρώματα του είναι το μπλε και το λευκό. Επίσημη αγωνιστική έδρα του αποτελεί το Δημοτικό Γήπεδο Σοχώρας Ρεθύμνου. Αγωνίζεται στο πρωτάθλημα της Α΄ Κατηγορίας Ε.Π.Σ. Ρεθύμνου.

Αποτελεί ιστορικό σωματείο του Ρεθυμνιώτικου ποδοσφαίρου. Ιδρύθηκε το 1961 από συγχώνευση των Π.Α.Σ. Αστέρας Ρεθύμνου και Α.Ο. Κεραυνός Ρεθύμνου και η σταδιοδρομία του σαν Ρεθυμνιακός διήρκησε ως το 1967, όποτε και συγχωνεύτηκε με τους Α.Ο. Νέος Αστέρας Ρεθύμνου και Α.Ο. Νέος Κεραυνός Ρεθύμνου και δημιουργήθηκε ο «Α.Ο. Ρεθύμνου», ο οποίος το 1983 συγχωνεύτηκε με τον Ατρόμητο Ρεθύμνου και δημιούργησαν την «Ε.Α.Ρ.» Ο Ρεθυμνιακός επανασυστάθηκε το 2007, έπειτα από τη μετονομασία της Ακαδημίας Ε.Α.Ρ. 2000.

 Ιστορικό 
Ίδρυση

Ο Ρεθυμνιακός Α.Ο. ιδρύθηκε το καλοκαίρι του 1961 από συγχώνευση του Π.Α.Σ. Αστέρας Ρεθύμνου και του Α.Ο. Κεραυνός Ρεθύμνου, που αμφότεροι είχαν ιδρυθεί το 1946 και επανιδρύθηκαν μετά τη συγχώνευσή τους.

Το 1963 και το 1964 το πρωτάθλημα Α' Κατηγορίας Ε.Π.Σ. Ρεθύμνου.

Τη σεζόν 1964-65 αγωνίστηκε στην Β' Εθνική κατηγορία και κατά τη μοναδική του παρουσία στην Β΄ Εθνική απέσπασε σημαντικά αποτελέσματα, όπως Ρεθυμνιακός-Τάλως Χανίων 2-0 την 1η αγωνιστική, ΟΦΗ-Ρεθυμνιακός 2-2 στις 25/10/1964, Εργοτέλης-Ρεθυμνιακός 1-2 και Ρεθυμνιακός-Εργοτέλης 2-0 στις 4/4/1965, ενώ στον τελευταίο εντός έδρας αγώνα και παρουσίας 2.000 θεατών ήρθε ισόπαλος 0-0 με τον Βύζαντα Μεγάρων στον οποίο αγωνιζόντουσαν παίκτες όπως οι Ρωσίδης, Μπέμπης, Σπετσέρης, Κουβάς κ.α.

Τις χρονιές 1965-66 και 1966-67 αγωνίστηκε στο νεοσύστατο τότε πρωτάθλημα της Γ' Εθνικής κατηγορίας.Η εντυπωσιακή και λαμπρή ιστορία του Ρεθυμνιακού, Μέρος Α’ rethnea.gr

Συγχωνεύσεις

Το καλοκαίρι του 1967, με εντολή της Στρατιωτικής Διοίκησης Ρεθύμνου, ο Ρεθυμνιακός συγχωνεύτηκε με τους Α.Ο. Νέος Αστέρας Ρεθύμνου και Α.Ο. Νέος Κεραυνός Ρεθύμνου και μετονομάσθηκε σε «Α.Ο. Ρεθύμνης», ενώ τα άλλα δύο σωματεία επανιδρύθηκαν με το τέλος του Στρατιωτικού καθεστώτος.

Το 1983 ο Α.Ο. Ρεθύμνης συγχωνεύτηκε με τον Ατρόμητο Ρεθύμνου (που ιδρύθηκε τη δεκαετία του 1920«...τα πρώτα Αρκάδια στο Ρέθυμνο»  Άγονη Γραμμή , 29 Μαρτίου 2008 και ήταν ένα από τα τέσσερα ιδρυτικά σωματεία της ΕΠΣΡ«Ενδιαφέροντα Ιστορικά στοιχεία για την Ένωσή μας»  ΕΠΣ Ρεθύμνου) και δημιούργησαν την «Ένωση Ατρομήτου Ρεθυμνιακού», γνωστή συντμημένα σαν «ΕΑΡ», η οποία ξεκινώντας από το τοπικό πρωτάθλημα Ε.Π.Σ. Ρεθύμνου έφτασε μέχρι τη Β' Εθνική, όπου και αγωνίστηκε συνεχόμενα 9 χρονιές. Το 1999 η ισχυρή ΕΑΡ διαλύθηκε, έχοντας προηγηθεί ωστόσο όμως η ίδρυση της νεανικής «ΕΑΡ 2000» το 1996 που αγωνιζόταν έκτοτε στο τοπικό πρωτάθλημα.Η επανεμφάνιση του ιστορικού Ρεθυμνιακού, Μέρος Β’ rethnea.gr

Επανίδρυση

Το 2007 η ΕΑΡ 2000 μετονομάστηκε και έτσι ακολούθησε η επανεμφάνιση του ιστορικού Ρεθυμνιακού στο τοπικό πρωτάθλημα από τη σεζόν 2007-08. Τη σεζόν 2009-10 κατέκτησε το πρωτάθλημα Α' Ε.Π.Σ. Ρεθύμνου και κέρδισε την άνοδο στην Δ' Εθνική κατηγορία. Στην Δ' Εθνική αγωνιστηκέ είχε διετή παρουσία, αρχικά τη σεζόν 2010-11 ως «Ποδοσφαιρική Ένωση Ρεθύμνου» έπειτα από προσωρινή συγχώνευσή του με τους Α.Ο. Νέο Αστέρα και Α.Ο. Νέο Κεραυνό Ρεθύμνου και 2011-12, οπότε υποβιβάστηκε.

Τη σεζόν 2018-19 αναδείχθηκε δευτεραθλητής στο πρωτάθλημα της Ε.Π.Σ. Ρεθύμνου και κέρδισε την άνοδο στην Γ' Εθνική Ερασιτεχνική κατηγορία, στη θέση της πρωταθλήτριας Ε.Π.Σ. Ρεθύμνου Α.Ε. Μυλοποτάμου, η οποία αποσύρθηκε από την Γ' Εθνική.Ο Ρεθυμνιακός στη Γ’ Εθνική rethnea.gr Ο Ρεθυμνιακός τις σεζόν 2019-20 & 2020-21 αγωνίστηκε στην Γ΄ Εθνική Ερασιτεχνική κατηγορία ως 4ο τη τάξει επίπεδο.

Την σεζόν 2023-24 κατέκτησε το πρωτάθλημα της Ε.Π.Σ. Ρεθύμνου και αγωνίστηκε στο πρωτάθλημα για την άνοδο στην Γ΄ Εθνική, όπου αν και αγωνιστικά δεν κατάφερε να ανέβει κατηγορία, τελικά προέκυψε κενή θέση και έτσι ο Ρεθυμνιακός κέρδισε την άνοδο.Έλαβε πρόσκληση και ετοιμάζεται να δηλώσει συμμετοχή στη Γ’ Εθνική! mikriliga.com

Δεν κατάφερε όμως να παραμείνει στην κατηγορία αφού τερμάτισε τελευταίος στον 4ο όμιλο της Γ Εθνικής 2024-2025.

 Παρουσία στα εθνικά πρωταθλήματα 
Αναλυτικά η παρουσία του Ρεθυμνιακού στα εθνικά πρωταθλήματα
+ΠερίοδοςΚατηγορίαΕπίπεδοΌμιλοςΘέσηΚατάταξη1964-65Β΄ Εθνική κατηγορία2ο2ος12ηΈνταξη στη νεοσύστατη Γ' Εθνική1965-66Ερασιτεχνική Β΄ Εθνικής3ο1ος4ηΠαραμονή1966-67Γ΄ Εθνική κατηγορία3ο1ος υποόμιλος 2ου ομίλου2ηΥποβιβασμός2010-11Δ΄ Εθνική κατηγορία4ο10ος9ηΠαραμονή2011-12Δ΄ Εθνική κατηγορία4ο10ος14ηΥποβιβασμός2019-20Γ΄ Εθνική Ερασιτεχνική κατηγορία4ο8ος9ηΠαραμονή2020-21Γ΄ Εθνική Ερασιτεχνική κατηγορία4ο10ος11ηΥποβιβασμός2024-25Γ΄ Εθνική Ερασιτεχνική κατηγορία3ο4ος17ηΥποβιβασμός

 Τίτλοι 
 Πρωτάθλημα ΕΠΣΡ: 4 (1962-63, 1963-64, 2009-10, 2023-24)
 Κύπελλο ΕΠΣΡ: 7 (1961-62, 1962-63, 1963-64, 1964-65, 1965-66, 1966-67, 2024-25)

 Παραπομπές 

Κατηγορία:Αθλητικοί σύλλογοι Ρεθύμνου
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961